jkorsvik/nowiki_second_scrape_merged huggingface dataset:
Abdul Latif Rashid

Abdul Latif Rashid (født 10. august 1944) er en irakisk kurdisk politiker som har vært Iraks president siden 17. oktober 2022. Han var tidligere, fra 2006, minister for vannforsyning i regjeringen til Nouri al-Maliki. Før det hadde han samme ministerpost i Iraks overgangsregjering og interimsregjering fra 2003 til 2006. Før han ble statsråd var han talsmann for Kurdistans patriotiske union (PUK) i Storbritannia.


== Biografi ==
Rashid ble født i 1944 i Suleimania i Kurdistan-regionen i Irak i en velstående kurdistansk familie. Han utdannet seg i Storbritannia og ble sivilingeniør ved University of Liverpool og tok mastergrad og doktorgrad ved University of Manchester Etter endt utdanning vendte han tilbake til Irak og ble aktivt med i PUK under Jalal Talabanis ledelse.
Rashid har fremmet flere utbyggingsprosjekter innen landbruket. Han jobbet også tidligere for FNs organisasjon for ernæring og landbruk (FAO) i Jemen og Saudi-Arabia og har vært visepresident og medlem av eksekutivkomiteen i Iraks nasjonale kongress (INC) og talsmann for kurderne i PUK.
I tillegg til sine tekniske kvalifikasjoner har Rashid vært en aktiv og markert politiker i opposisjonen mot Saddam Hussein og han har representert kurderne og opposisjonen i internasjonal sammenheng.


== Iraks president ==
Etter flere utsettelser ble presidentvalget gjennomført 13. oktober 2022. Rashid stilte da som kandidat mot den sittende presidenten Barham Salih. Rashid fikk 61.33% av stemmene i første valgomgang og 62,07% i andre. Begge kandidatene representerte kurdernes parti PUK. Presidentperioden er fire år.


== Familie ==
Han er gift med Shanaz Ibrahim Ahmed som også er politiker og som er søster til Hero Ibrahim Ahmed, enke etter Iraks tidligere president Jalal Talabani.


== Referanser ==
Norsk Samferdselshistorisk Senter

Norsk Samferdselshistorisk Senter er et museum og område for motorhistoriske utstillinger og samlinger, som ligger i Vinterroveien i Hønefoss.Senteret ligger ved Hønefoss stasjon, og er samlingssted for flere motorhistoriske klubber. Det er regelmessige biltreff på området.


== Referanser ==


== Eksterne lenker ==
Norsk Samferdselshistorisk Senter
Piorun

Piorun (Polsk: «Lynglimt») er et skulderavfyrt luftvernmissilsystem produsert i Polen, utviklet for å beskytte mot trusler fra lavtflygende fly, helikoptre og ubemannede luftfartøyer. 
Luftvernsystemets fulle navn er PPZR Piorun (Polsk: Przenośny Przeciwlotniczy Zestaw Rakietowy Piorun). Da systemet er en modernisering av PPZR Grom luftvernsystem, er den andre betegnelsen på missilet Grom-M.


== Historie ==
Piorun systemet er produsert av Mesko og ble opprettet som et resultat av GROM-luftvernsystemets modernisering i 2010–2015. Som en del av moderniseringen ble effektiviteten til det målsøkende stridshodet betydelig forbedret ved økt deteksjons- og treffavstand for missilet, økt motstand mot interferens ble oppnådd, nærhetsbrannrør og et tilgangsautorisasjonssystem ble innført og systemet ble tilpasset nattforhold.I 2016 signerte Polen en kontrakt om kjøp av 420 systemer og 1 300 missiler til Polens forsvar, planlagt for levering 2017–2020. På grunn av forsinkelser forårsaket av tekniske problemer med fremdriftssystemet, begynte leveransen av raketter og utskytningsanordninger i 2019 etter vellykket testing. I 2020 ble Piorun-missiler avfyrt fra Poprad luftvernmissilsystemer. Missilene brukes ikke bare av Poprad, men også av luftvernartillerisystemet PSR-A Pilica.I 2022 kunngjorde Polen at de leverte Piorun til Ukraina under den russisk-ukrainske krisen 2021–2022.Under den russiske invasjonen av Ukraina i 2022 hevdet det ukrainske forsvaret at en rekke russiske jagerfly (Su-34, Su-25) og helikoptre (Mi-24, Ka-52) ble skutt ned med Piorun-missiler.

I november 2022 bestilte Forsvarsmateriell Piorun systemet til Hæren med forventet levering i 2023. Kontrakten var verdt rundt 350 millioner kroner.


== Brukerland ==
Estland Estland
100 utskytningsanordninger og 300 missiler bestilt i september 2022.
Polen Polen
Minst 1 300 missiler levert. Ny ordre på 3 500 missiler og 600 utskytningsanordninger leveres i 2022.
Ukraina Ukraina
Ukjent antall levert i 2022.
USA USA
Ukjent antall bestilt i 2022.
Norge Norge
Ukjent antall bestilt i 2022.


== Referanser ==


== Eksterne lenker ==
 (en) PZR Piorun – kategori av bilder, video eller lyd på Commons
Forblindet ungdom

Forblindet ungdom (originaltittel: The Godless Girl) er et amerikansk stumfilmdrama fra 1928 regissert av Cecil B. DeMille, med Lina Basquette, Marie Prevost, Tom Keene og Noah Beery i hovedrollene.


== Skuespiller ==
Lina Basquette - Judy Craig
Marie Prevost - Mame
Tom Keene - Bob Hathaway
Noah Beery - The Brute
Eddie Quillan - Samuel 'Bozo' Johnson


== Referanser ==


== Eksterne lenker ==
(en) Forblindet ungdom på Internet Movie Database 
(no) Forblindet ungdom hos Filmfront 
(da) Forblindet ungdom i Danmark Nationale Filminstitut 
(nl) Forblindet ungdom på MovieMeter 
(en) Forblindet ungdom på Rotten Tomatoes
Johan Andreas Johansen

Johan Andreas Johansen (1850–1910) var en norsk lærer, politiker og gårdbruker/brukseier på øya Tarva i daværende Nes kommune (nå i Ørland) i Trøndelag. Han var fra 1899 til 1910 den første ordføreren i Nes kommune. Han var også vararepresentant til Stortinget i flere perioder; 1883–1885, 1886–1888, 1892–1894, 1895–1897, 1898–1900 og 1900–1903. Ved stortingsvalgene representerte han Samlingspartiet og Frisinnede Venstre, mens kommunevalgene i hans tid var flertallsvalg uten partilister.
Han var født i Strinda, ble foreldreløs som åtteåring og vokste opp hos slektninger i Stjørna. Han tok eksamen ved Klæbu seminar 1870, og arbeidet deretter som lærer i Ørland til 1873, i Verdal fra 1874 og på Nordmøre amtsskole på Tingvoll fra 1877 til 1879. Fra 1879 var han forpakter av gården Tarva for svigerfaren. Han kjøpte Tarva sammen med svogeren i 1891 og ble eneeier av i 1899. Her var han kommunens største skatteyter.Han giftet seg i 1875 med Kristiane Lund. Hun var brordatter av Ørlandsordførerne Jacob C. Uthaug og Hans Aage Uthaug. Johan og Kristiane fikk ti barn. Dattera Bergliot (1895–1977) giftet seg med Bjarne Rokseth fra Frosta.


== Referanser ==
Margaritha Rambøl

Margaritha Charlotte Rambøl (født 29. august 1942) er en norsk politiker (H), sykepleier og lærer. 
Hun representerte Rælingen Høyre. Rambøl ble valgt inn kommunestyret i Rælingen i 1987 og var medlem av kommunestyret frem til 2007.


== Referanser ==
Oleg Mensjikov

Oleg Jevgenevitj Mensjikov (russisk: Олег Евгеньевич Меньшиков), født 8. november 1960, er en sovjetrussisk skuespiller. Hans filmkarriere begynte på tidigt 1980-tall med komedien Pokrovskije Vorota og i Nikita Mikhalkovs Rodnija.
I 1993 samarbeided Mensjikov og Michalkov igen, i deres mest kjente film Brent av solen, der Mensjikov spiller en manipulativ og suicidal NKVD-agent. Filmen vant Oscar for beste utenlandske film.


== Filmer i utvalg ==
1981 – Rodnja
1994 – Brent av solen
1996 – Fjellenes fange
1998 – Barbereren av Sibir


== Referanser ==


== Eksterne lenker ==
(ru) Offisielt nettsted 
(en) Oleg Menshikov – kategori av bilder, video eller lyd på Commons 
(en) Oleg Mensjikov på Internet Movie Database 
(sv) Oleg Mensjikov i Svensk Filmdatabas 
(da) Oleg Mensjikov på Filmdatabasen 
(fr) Oleg Mensjikov på Allociné 
(en) Oleg Mensjikov på AllMovie 
(en) Oleg Mensjikov hos Turner Classic Movies 
(en) Oleg Mensjikov hos Rotten Tomatoes 
(en) Oleg Mensjikov hos The Movie Database
En landsbyprests dagbok

En landsbyprests dagbok  (originaltittel: Journal d'un curé de campagne) er en fransk dramafilm fra 1951 regissert av Robert Bresson. Bresson skrev manus med Georges Bernanos' roman av samme tittel fra 1936 som forelegg.


== Referanser ==


== Eksterne lenker ==
(en) En landsbyprests dagbok på Internet Movie Database 
(sv) En landsbyprests dagbok i Svensk Filmdatabas 
(da) En landsbyprests dagbok i Danmark Nationale Filminstitut 
(fr) En landsbyprests dagbok på Allociné 
(nl) En landsbyprests dagbok på MovieMeter 
(en) En landsbyprests dagbok på AllMovie 
(en) En landsbyprests dagbok på Turner Classic Movies 
(en) En landsbyprests dagbok på Rotten Tomatoes
Djevelen, formoder jeg?

Djevelen, formoder jeg?  (originaltittel: Le Diable probablement) er en fransk spillefilm fra 1977 regissert av Robert Bresson.


== Referanser ==


== Eksterne lenker ==
(en) Djevelen, formoder jeg? på Internet Movie Database 
(sv) Djevelen, formoder jeg? i Svensk Filmdatabas 
(da) Djevelen, formoder jeg? i Danmark Nationale Filminstitut 
(fr) Djevelen, formoder jeg? på Allociné 
(nl) Djevelen, formoder jeg? på MovieMeter 
(en) Djevelen, formoder jeg? på AllMovie 
(en) Djevelen, formoder jeg? på Rotten Tomatoes 
(en) Djevelen, formoder jeg? på Metacritic
Theodore Christianson

Theodore Christianson (1883–1948) var en amerikansk politiker av norsk opphav. Han var guvernør i Minnesota fra 1925 til 1931 og medlem av Representantenes hus i Kongressen fra 1933 til 1937. Han tilhørte mellomkrigstidens konservative strømning innen Det republikanske parti.


== Liv og virke ==
Han vokste opp på en veldrevet præriefarm ved Dawson i Lac qui Parle County i Minnesota. Foreldrene var Robert Christianson, som var født i USA, men hvis far kom fra Gausdal, og Emma Tollefsdatter, som kom fra Budal i Trøndelag. Moren døde før gutten fylte seks år, og faren giftet seg på nytt med Mathilda Østerhus. Theodore var eldst av ni søsken og halvsøsken. Familien var med i en norsk, luthersk menighet.Han studerte jus ved University of Minnesota. Han var privatpraktiserende advokat i Dawson, snart også utgiver og redaktør for lokalavisen Dawson Sentinel.Christianson var medlem av Minnesotas delstatsforsamling fra 1915 til 1924, så delstatens guvernør fra 1925 til 1931. Han tilhørte det republikanske establishmentet og stod for en sparepolitikk som var populær blant velgerne i årene etter den første verdenskrig. Som guvernør sørget han for å senke skattene og forbedre delstatens budsjettkontroll. Han stod også bak lovarbeidet til et kredittsystem for landbruket.I 1930 utfordret Christianson sittende senator Thomas D. Schall i republikanernes primærvalg og tapte. Ved kongressvalgene i 1932 og 1934 ble han valgt inn i Representantenes hus. Schall døde i 1935, og Christianson ble nominert som republikanernes senatskandidat, men tapte senatsvalget mot Ernest Lundeen fra Minnesotas bonde- og arbeiderparti, som også ble støttet av Det demokratiske parti.Deretter arbeidet Christianson for apotekernes interesseorganisasjon, som hadde hovedkontor i Chicago. Han døde kort tid etter at han ble pensjonist og flyttet hjem til Dawson i 1948.Christianson utgav en delstatshistorie i fem bind, Minnesota: The Land of Sky-tinted Waters (1935).


== Referanser ==
Once to Every Woman (film, 1920)

Once to Every Woman er en amerikansk stumfilm fra 1920, regissert av Allen Holubar.


== Handling ==
Aurora Meredith, landsby-smedens eldste datter, som er velsignet med en vakker sang-stemme. En dag besøker den velstående Mrs. Thorndyke fra New York den lille landsbyen hennes. Etter å ha hørt den unge kvinnen synge i kirke-koret, blir hun så imponert over stemmen hennes at hun sender Aurora til utlandet for å studere. På slutten av sitt tredje studieår dør Auroras velgjørerinne, og Aurora blir tvunget til å ta imot hjelpen fra Juliantimo - en italiensk beundrer. Etter å ha oppnådd stor berømmelse som sangerinne, vender Aurora tilbake til Amerika for å unnslippe oppmerksomheten til sin italienske beundrer.
Aurora får snart hovedrollen i en ny opera. Juliantimo følger imidlertid etter henne, og på åpningskvelden skyter han Aurora før han begår selvmord. Hun kommer seg etter skadene, men mister stemmen - og med tapet av talentet hennes forlater også de tidligere vennene henne. Ensom vender hun hjem, hvor hun blir ønsket velkommen av familien og barndomskjæresten Phineas Scudder. Det traumatiske dødsfallet til Auroras mor gjenoppretter sang-stemmen hennes. Hun må derfor velge mellom ekte kjærlighet og gifte seg med Phineas, eller fortsette som sangerinne.


== Skuespillere ==
Dorothy Phillips som Aurora Meredith
Margaret Mann som Meredith
William Ellingford som Matthew Meredith
Emily Chichester som Patience Meredith
Elinor Field som Virginia Meredith
Robert Anderson som Phineas Schudder
Mary Wise som Mrs. Thorndyke
Rudolph Valentino som Juliantimo
Rosa Gore som Mrs. Chichester Jones
Frank Elliott
Dan Crimmins som Mr. Chichester Jones


== Referanser ==


== Eksterne lenker ==
(en) Once to Every Woman på Internet Movie Database 
(nl) Once to Every Woman på MovieMeter 
(en) Once to Every Woman på AllMovie
One Hour Before Dawn

One Hour Before Dawn er en amerikansk stumfilm fra 1920, regissert av Henry King.


== Handling ==
George Clayton blir underholdt når en hypnotisør befaler ham med å drepe Harrison Kirk.
Men kort tid senere, når Kirk faktisk blir myrdet, frykter Clayton at han selv kan ha utført dette forslaget under hypnose - og dermed blitt en morder, men uten å huske noe som helst av dette.


== Skuespillere ==
Frank Leigh - Norman Osgood
Howard Davies - Harrison Kirke
H. B. Warner - George Clayton
Anna Q. Nilsson - Ellen Aldrich
Augustus Phillips - Bob Manning
Adele Farrington - Mrs. Montague
Lillian Rich - Dorothy
Dorothy Hagan - Mrs. Copeland
Thomas Guise - Judge Copeland
Ralph McCullough - Fred Aldrich
Edmund Burns - Arthur
Wilton Taylor - Inspector Steele


== Referanser ==


== Eksterne lenker ==
(en) One Hour Before Dawn på Internet Movie Database 
(en) One Hour Before Dawn på AllMovie
One Week (1920)

One Week er en amerikansk stumfilm fra 1920, regissert av Buster Keaton og Edward F. Cline.


== Handling ==
Et nygift ektepar forsøker å bygge et nytt hus. Men det ekteparet ikke vet er at en rival har forsøkt å sabotere planene deres.


== Skuespillere ==
Buster Keaton
Sybil Seely
Joe Roberts


== Referanser ==


== Eksterne lenker ==
(en) One Week på Internet Movie Database 
(no) One Week hos Filmfront 
(da) One Week i Danmark Nationale Filminstitut 
(fr) One Week på Allociné 
(en) One Week på AllMovie 
(en) One Week på Turner Classic Movies 
(en) One Week på Rotten Tomatoes
Coptotermoecia

Coptotermoecia er en slekt av biller som hører til familien kortvinger. 


== Utseende ==
Små, avlange, blanke, gulaktige til mørke kortvinger. Hodet er rundet, antennene forholdsvis lange (når nesten til bakvingenes bakkant) og tynne. Pronotum er rundet, bredere enn langt, grovt og kraftig punktert. Dekkvingene er noe utvidet bakover, tydelig innbuktet innenfor bakhjørnene. Bakkroppen er spoleformet.


== Levevis ==
Artene lever sammen med termitter i slekten Coptotermes.


== Utbredelse ==
Slekten er utbredt i Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae
Stammen Athetini Casey, 1910
Understammen Coptotermoeciina
Slekten Coptotermoecia Oke, 1933
Coptotermoecia alutacia Oke, 1933
Coptotermoecia flava Kistner & Pasteels, 1970
Coptotermoecia pilosa Kistner & Pasteels, 1970
Coptotermoecia robusta Kistner & Pasteels, 1970
Coptotermoecia seeversi Kistner & Pasteels, 1970
Coptotermoecia watsoni Abdel-Galil & Kistner, 1987


== Referanser ==


== Eksterne lenker ==
Atlas of Living Australia - Coptotermoecia [2]
Athetini på Artsdatabanken [3]
(en) Coptotermoecia i Global Biodiversity Information Facility 
Coptotermoecia – detaljert informasjon på Wikispecies
Millotoca

Millotoca er en slekt av biller som hører til familien kortvinger. Denne gruppen lever i et tett samliv med termitter.


== Utseende ==
Disse kortvingene har et svært særpreget utseende og ligner overflatisk sterkt på termittene de lever sammen med. Bakkroppen er kraftig oppsvulmet, mens pronotum og dekkvinger er reduserte. Dekkvingene har blitt skjøvet framover av den oppsvulmede bakkroppen slik at de nærmest står loddrett. Noen arter har også pølseaktige utvekster på bakkroppen som imiterer termittenes antenner og bein (disse billene kan etterligne termitter "bak-frem", slik at bakkroppen ligner termittens hode).


== Levevis ==
Disse billene lever sammen med termitter i familien Termitidae, underfamilien Nasutitermitinae i tuene deres, og er tett knyttet til disse. Det særpregede utseende betyr trolig at de blir godtatt av termittene, da de ligne på nymfestadiene til termittene.


== Utbredelse ==
Slekten er kjent fra Madagaskar og Kenya.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae
Stammen Corotocini Fenyes, 1918
Understammen Termitogastrina
Slekten Millotoca Paulian, 1948
Millotoca kenyana Pace, 1994 - Kenya
Millotoca mirotermitidis Paulian, 1948 - Madagaskar


== Referanser ==


== Kilder ==
Christopher Taylor (2012) Catalogue of Organisms - The Corotocini in their Gut-Swollen Glory. [1]


== Eksterne lenker ==
(en) Millotoca i Global Biodiversity Information Facility 
Millotoca – detaljert informasjon på Wikispecies
Neosilusa

Neosilusa er en slekt av biller som hører til familien kortvinger.


== Utseende ==
Disse billene er små (1 – 4 mm), vanligvis forholdsvis spinkle, fint hårete. Mange arter er blanke og brunlige. Hodet er mer eller mindre rundt med små fasettøyne, antennene, som sitter festet mellom fasettøynene, er vanligvis ganske lange og ofte fortykkede mot spissen. Kroppen er oftest tett og fint punktert og fint hårete, beina er slanke. Mange av artene ligner hverandre sterkt og man må ofte dissekere ut kjønnsorganene for å bestemme dem.


== Levevis ==
Artene i Homalotini er ofte knyttet til sopp, særlig kjuker, og lever i skog.


== Utbredelse ==
Slekten er utbredt i Sørøst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae
Stammen Homalotini Heer, 1839
Understammen Silusina
Slekten Neosilusa Cameron, 1920Neosilusa banghaasi Cameron, 1941
Neosilusa ceylonica (Kraatz, 1857)
Neosilusa chinensis (Bernhauer, 1935)
Neosilusa imbrium Pace, 1987
Neosilusa leptocera (Fauvel, 1905)
Neosilusa lucida (Cameron, 1925)
Neosilusa luzonica (Cameron, 1941)
Neosilusa mirei (Levasseur, 1968)
Neosilusa moultoni Cameron, 1920
Neosilusa opacella (Cameron, 1941)
Neosilusa orousseti Pace, 1990
Neosilusa philippina (Bernhauer, 1915)
Neosilusa quentini (Levasseur, 1967)
Neosilusa rougemonti Pace, 2012
Neosilusa rugosa (Cameron, 1936)
Neosilusa smetanai Pace, 1989
Neosilusa taiwanensis Pace, 1995
Neosilusa terminalis Pace, 2003
Neosilusa tropica (Bernhauer, 1915)


== Referanser ==


== Eksterne lenker ==
(en) Neosilusa i Global Biodiversity Information Facility 
Neosilusa – detaljert informasjon på Wikispecies
Iheringocantharus

Iheringocantharus er en slekt av biller som hører til familien kortvinger. Nesten alle artene er knyttet til maur (myrmekofiler).


== Utseende ==
Små til middelsstore (gjerne 3-7 millimeter), avlange, blanke, ofte rødlige kortvinger.


== Levevis ==
Nesten alle artene er tett knyttet til maur (såkalte myrmekofiler), enten inne i tuene (slekten Lomechusa) eller rundt omkring tuene (slektene Drusilla og Zyras). De spiser maurenes matavfall, men kan også angripe maurlarver eller voksne maur. Pella humeralis er ofte meget tallrik rundt tuer av røde skogsmaur (Formica sp.). De har blitt kalt "insektenes hyener", da de dels spiser døde insekter, men også kan angripe en maur i flokk. I alle fall noen av billene som lever hos maur skiller ut stoffer som maurene slikker i seg, og får derfor være i fred i tua. Understammen Termitozyrina representerer et unntak fra det vanlige mønsteret da de er knyttet til termitter, ikke maur.


== Utbredelse ==
Slekten er kjent fra Brasil og Paraguay.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae
Stammen Lomechusini Fleming, 1821 – knyttet til maur
Understammen Termitozyrina
Slekten Iheringocantharus Bernhauer, 1912Iheringocantharus ypiranganus Bernhauer, 1912


== Referanser ==


== Eksterne lenker ==
(en) Iheringocantharus i Global Biodiversity Information Facility 
Iheringocantharus – detaljert informasjon på Wikispecies
Other Men’s Shoes

Other Men's Shoes er en amerikansk stumfilm fra 1920, regissert av Edgar Lewis.


== Handling ==
Stephen Browning, en pastor i en liten by, er ikke i stand til å takle den sterke motstanden i sognet hans som blir fostret og ledet av Raphael Creeke - pastorens rival for kjærligheten til Irene Manton. I mellomtiden blir James, broren til Stephen, løslatt fra fengsel. Etter å ha hørt om brorens problemer bestemmer James seg for å fungere som pastorens stedfortreder. Etter at Stephen reiser til en nabo-gård for å komme seg etter et nervøst sammenbrudd, antar James sin brors identitet.
Som pastor forsøker han å inspirere menigheten ved kirken, tar opp kampen mot Creeke, og vinner etter hvert Irenes kjærlighet. Ved hjelp av en utpresser forsøker Creeke å avsløre James, men planen hans slår tilbake på ham selv når pastoren vinner støtte fra menigheten sin ved å innrømme sin virkelige identitet. Men Stephen blir deretter myrdet av Jacob Dreener, en av Creekes medskyldige, som tok feil av pastoren og broren hans.


== Skuespillere ==
Crauford Kent som Stephen Browning
Irene Boyle som Irene Manton
Stephen Grattan som Dr. Manton
Jean Armour som Marion Browning
Harold Foshay som Jacob Dreener
John P. Wade som Raphael Creeke
Phil Sanford som Paget
Bobby Connelly som 'Doady'


== Referanser ==


== Eksterne lenker ==
(en) Other Men's Shoes på Internet Movie Database 
(en) Other Men's Shoes på AllMovie
Leptobamona

Leptobamona er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).


== Utseende ==
Små, slanke og spinkle, gulbrunlige kortvinger. Kroppen er parallellsidig, lang og slank, hodet forholdsvis bredt, beina korte.
Antennene er litt utvidet mot spissen.


== Levevis ==
Den slanke kroppsformen kan tyde på at disse billene i stor grad fører en underjordisk tilværelse.


== Utbredelse ==
Slekten er utbredt i Nord-Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger (Aleocharinae) Fleming, 1821
Stammen Oxypodini Thomson, 1859
Understammen Meoticina
Slekten Leptobamona Casey, 1911Leptobamona pertenuis (Casey, 1894)


== Referanser ==


== Eksterne lenker ==
(en) Leptobamona i Global Biodiversity Information Facility 
(en) Leptobamona hos ITIS 
Leptobamona – detaljert informasjon på Wikispecies
Macrodascillus

Macrodascillus er slekt av hårbiller.


== Utseende ==
Middelsstore (5-7 millimeter), avlangt ovale og nokså flate, fint hårete, blanke, gulbrune til svarte hårbiller. Antennene er lange og tynne. Hodet er nokså stort med store fasettøyne.


== Levevis ==
Larvene lever gjerne i kalde bekker.


== Utbredelse ==
Slekten er utbredt i Australia.


== Systematisk inndeling ==
Ordenen biller, Coleoptera
Underordenen Polyphaga
Overfamilien hår- og dvergbiller, Eucinetoidea (=Scirtoidea)
Familien hårbiller, Scirtidae (=Elodidae, Helodidae)
Underfamilien Scirtinae (=Cyphoninae)
Slekten Macrodascillus Carter, 1935
Macrodascillus insolitus (Watts, 2010)
Macrodascillus pannuceus Watts, 2011
Macrodascillus scalaris (Lea, 1895)


== Referanser ==


== Kilder ==
Lawrence, J.F., Hastings, A.M., Dallwitz, M.J., Paine, T.A., Zurcher, E.J. Elateriformia (Coleoptera). [1]


== Eksterne lenker ==
Atlas of Living Australia - Macrodascillus [2]
(en) Macrodascillus i Encyclopedia of Life 
(en) Macrodascillus i Global Biodiversity Information Facility 
(en) Macrodascillus hos NCBI 
Macrodascillus – detaljert informasjon på Wikispecies